32005R0180
L 030/7
JURNALUL OFÍCIAL AL UNIUNII EUROPENE
REGULAMENTUL (CE) NR. 180/2005 AL COMISIEI
din 2 februarie 2005
de modificare a Regulamentului (CE) nr. 1535/2003 privind normele de aplicare a Regulamentului (CE) nr. 2201/96 al Consiliului în ceea ce privește sistemul de ajutoare în sectorul produselor transformate pe bază de fructe și legume
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor transformate pe bază de fructe și legume (1), în special articolul 6 alineatul (1),
întrucât:
(1)
În versiunea sa inițială, articolul 7 alineatul (1) paragraful al doilea din Regulamentul (CE) nr. 1535/2003 al Comisiei (2) prevedea că, în contractele încheiate între organizațiile de producători și operatori, pentru roșii, piersici și pere, termenul de plată nu poate depăși două luni de la încheierea lunii de livrare a fiecărui lot.
(2)
Regulamentul (CE) nr. 444/2004 al Comisiei (3) a extins dispoziția menționată anterior la toate produsele transformate pe bază de fructe și legume.
(3)
Experiența dobândită arată că este necesar ca această cerință să se limiteze doar la contractele privind roșiile, piersicile, perele sau smochinele uscate.
(4)
Măsurile prevăzute de prezentul regulament sunt conforme cu avizul Comitetului de gestionare a produselor transformate pe bază de fructe și legume,
ADOPTĂ PREZENTUL REGULAMENT:
Articolul 1
La articolul 7 alineatul (1) din Regulamentul (CE) nr. 1535/2003, paragraful al doilea se înlocuiește cu următorul text:
„Contractul indică, de asemenea, stadiul livrării la care se aplică prețul menționat la litera (f), precum și condițiile de plată. Pentru roșii, piersici, pere și smochine uscate, termenul de plată nu poate depăși două luni de la sfârșitul lunii de livrare a fiecărui lot.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 februarie 2005.